section_heading: Vizualni efekti
paragraph_text: Metoda koja se koristila za stvaranje ovih efekata uključuje tehnički razrađenu verziju stare fotografske tehnike koja je poznata kao vremenski odsječak (eng. time slice), u kojem se velik broj kamera smješta oko objekta i okida skoro simultano. Svaka kamera je fotografska, a ne filmska, što doprinosi samo jednom kadru sekvence videa. Kad se sekvenca snimaka gleda kao i na filmu, gledatelj vidi ono što su u stvari dvodimenzionalni "odsječci" trodimenzionalnog trenutka. Gledanje takvog filma s vremenskim odsječkom je slično stvarnom doživljaju hodanja oko kipa da se vidi kako izgleda iz različitih kutova. Pozicioniranje fotoaparata može se mijenjati ovisno o željenoj krivulji, da se stvori gladak pokret kamere u završnom isječku, a vremensko usklađivanje okidanja svake kamere može se neznatno razlikovati tako da kretanje scene može biti izvedeno (iako tijekom vrlo kratkog razdoblja u stvarnom vremenu).